Ego Ansericus dominus Montis Regalis notum facio tam presentibus quam futuris quod profecturus Iherosolimam recognovi in capitulo Cistercii coram conventu quod dimiseram eidem domui pro salute anime me et uxoris mee libere et sine omni retentione clausum de Merusault perpetuo possidendum. Quia vero domus eadem pro amore maximo quem habebat erga me sponte dederat michi in vita mea et uxoris mee dimidium vinum clausi illius ego precavens ne domus Cistercii hac occasione posset in posterum aliquo modo fatigari dimisi et guerpivi ex toto totum vinum domui memorate. Insuper ut Deus prosperum faceret iter meum et me duceret ad bonum finem dedi eidem domui in elemosinam perpetuam ad usum domus sue de Muresaut tres quadrigatas ligni salvo quercu in nemore quod vocatur Silvata singulis septimanis imperpetuum accipiendas. Actum est hoc in capitulo Cistercii coram omnibus. Hoc totum laudaverunt apud Muresaut duo filii mei Ansericus et Johannes. Testes : Poncius cellararius Cistercii, Rogerius monachus, Garnerius conversus, Johannes de Pontivo, Johannes dominus de Arceis, Rainaldus de Courbertaut, Raymundus de Corbigni, Petrus de Curcellis, Hugo prepositus de Merusaut et Guido frater eius. Ut autem hoc magis ratum esset presentem cartam sigillo meo feci communiri. Actum anno Dominice Incarnationis millesimo centesimo octogesimo nono. Collatio facta ad verum originale per me Gerardum Brottis notarium publicum subscriptum. GBrottis.